Diari Oficial de la Generalitat Valenciana


Sumari del DOGV 1720, del 10-02-1992 (1992/823915)

ORDRE de 16 de desembre de 1991, de la Conselleria d'Agricultura i Pesca, per la qual estableix ajudes per a obres i serveis d'infrastructura agrària als municipis de la Comunitat Valenciana.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/12/16/(1)/dof/vci/html**

### Dades del document

Número de DOGV
:   1720

Data del DOGV
:   10-02-1992

Secció del DOGV
:   DISPOSICIONS GENERALS

Número del document
:   1992/823915


Data del document
:   16-12-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 16 de desembre de 1991, de la Conselleria d'Agricultura i Pesca, per la qual estableix ajudes per a obres i serveis d'infrastructura agrària als municipis de la Comunitat Valenciana.  
PREAMBUL  
La Conselleria d'Agricultura i Pesca té establerta des de 1987, per Ordre de 3 de març de 1987 i les disposicions de caràcter anual que la despleguen, una línia de subvencions a les corporacions locals i a les mancomunitats, per a l'execució d'obres de la seua competència que tinguen com a finalitat la millora i l'adequació de les infrastructures i serveis de caràcter rural.  
L'experiència que ha aportat la gestió de l'esmentat programa durant aquests anys, en els quals s'han fet paleses diverses situacions no reglades amb la deguda concreció en l'esmentada ordre, aconsella d'enriquir el text primitiu a fi de fer òptima la gestió d'aquesta línia de subvencions, i evitar així en tot cas un possible buit normatiu.  
Per açò, i en ús de les facultats que tinc atribuïdes  
ORDENE:  
Article primer  
Amb la finalitat d'atendre les demandes d'infrastructura agrària per part dels ajuntaments i les mancomunitats de municipis, en relació amb l?execució de les obres corresponents, aquestes podran ser subvencionades per la Conselleria d?Agricultura i Pesca, amb càrrec al capítol VII, secció 12, Programa 531.10, línia de subvenció 702/000/91, amb una dotació pressupostària màxima de 500 milions de pessetes d?acord amb allò que determina la vigent Llei de Pressuposts de la Generalitat Valenciana.  
Article segon  
Les obres i els serveis subvencionables seran aquells que beneficien de forma general la població de cada municipi o territori de la mancomunitat i tinguen caràcter rural. Entre aquests es regularan els següents:  
- Condicionament de camins rurals.  
- Condicionament de séquies (en els trams que transcórreguen dins els límits del nucli urbà i l?obra tinga com a objecte millorar les condicions de salubritat i seguretat de la població).  
- Condicionament de desguassos i sanejaments generals (excepte obres de clavegueram).  
- Plantacions arbòries en camins, desguassos, etc. per a l?embelliment.  
- Condicionament de zones d'esplai i d'esbarjo.  
Totes aquelles obres i serveis agraris que amb el dit caràcter afavoresquen les condicions socials dels habitants del municipi o territori de la mancomunitat, i que amb l'execució s'aconseguesca augmentar el benestar de les esmentades poblacions.  
Article tercer  
Els ajuntaments o mancomunitats, podran sol·licitar fins un màxim de 4 obres, i es considerarà com a inversió màxima subvencionable la de 10 milions de pessetes per a cadascuna.  
Amb les limitacions pressupostàries determinades en l'article primer d'aquesta ordre, la subvenció que es concedirà podrà assolir el 40% del pressupost aprovat per la Conselleria d'Agricultura i Pesca.  
Article quart  
Els pressuposts presentats pels ajuntaments es podran corregir quan els preus unitaris de cada unitat d'obra siguen superiors al màxim establert per la Conselleria d'Agricultura i Pesca, d'acord amb el barem que figura a l'annex I d'aquesta ordre.  
Article cinqué  
Els ajuntaments i les mancomunitats interessats hauran de presentar les sol·licituds de subvenció en el termini de 30 dies, comptadors des de l?entrada en vigor d'aquesta ordre. Les sol·licituds s'emplenaran en els impresos establerts per la Conselleria d'Agricultura i Pesca, d'acord amb el model que figura a l'annex II d'aquesta ordre i caldrà també aportar els documents que s'hi indiquen.  
Les direccions territorials trametran inexcusablement, en el termini de 5 dies comptadors des de l'endemà del dia que complesca el termini establert en aquesta ordre, a la Direcció General de Desenvolupament Agrari les sol·licituds formulades. Així mateix, en aquest termini, trametran les sol·licituds que manquen de qualsevol dels documents que s'exigeixen, acompanyades de l'informe corresponent. En aquest cas es requerirà el sol·licitant perquè, en un termini de deu dies, esmene les mancances o adjunte els documents preceptius, amb l'advertència que, si així no ho feia, s'arxivarà la sol·licitud sense cap altre tràmit.  
Article sisè  
Tindran prioritat per a la consecució de les subvencions, les sol·licituds dels ajuntaments que complesquen algun o alguns dels següents requisits.  
1. Les dels ajuntaments que hagen subscrit el conveni amb la Conselleria d'Agricultura i Pesca i l'Institut de Relacions Agràries, a l'empara del que s'estableix en l'acord març entre la Generalitat Valenciana, el MAPA i la Federació Valenciana de Municipis i Províncies. Aquesta circumstància s'haurà d'acreditar en el moment de formalitzar les sol·licituds.  
2. Les dels ajuntaments declarats zona desfavorida (de muntanya o despoblament), d'acord amb les directrius de la CEE.  
3. Les dels ajuntaments que hagen complit el programa d'execució d'obres en exercicis anteriors.  
4. Les que es referesquen a sol·licituds formulades en 1990 a l?empara de l?Ordre de 3 de març de 1987, i no s'hagen pogut executar totalment per causes justificades, si hi havia comunicació a la Direcció General de Desenvolupament Agrari de la renúncia corresponent de les obres que es tracte abans del 30 de setembre de 1991.  
Article setè  
Les obres que hagen estat subvencionades s'hauran de assenyalar degudament, d'acord amb el que disposa per a aquest efecte la Direcció General de Desenvolupament Agrari.  
Article vuitè  
L'entitat local peticionària, una vegada acabada l'obra de què es tracte, haurà d'enviar el corresponent certificat final d'obra a la Conselleria d'Agricultura i Pesca, subscrita pel tècnic municipal i degudament aprovada per la corporació municipal a l'efecte de procedir al pagament de la subvenció.  
Amb la finalitat de garantir el pagament de la subvenció durant l?exercici econòmic de, 1992, els certificats finals d'obra hauran de formalitzar-se abans del 10 de setembre de 1992, i en qualsevol cas abans del 31 de desembre de 1992.  
La Conselleria d'Agricultura i Pesca es reserva el dret de realitzar totes les inspeccions tècniques que considere necessàries, amb la finalitat de confirmar la correcta execució de les obres subvencionades. Per a aquest efecte, i mitjançant l'aplicació de tècniques de mostreig, es determinarà per a cada exercici econòmic el nombre i obres que cal inspeccionar.  
Article nové  
La Conselleria d'Agricultura i Pesca pagarà el 60% de la subvenció concedida, una vegada que l'ajuntament li haja comunicat l?inici de les obres que són objecte de la subvenció, que com a data límit haurà de ser abans del 30 de juny de 1992. En el cas d'incompliment d'aquesta circumstància, es procedirà a l'arxiu de l?expedient, sense cap altre tràmit.  
Article deu  
Els beneficiaris de les subvencions aprovades hauran de complir, en qualsevol cas, els requisits que s'estableixen en la Llei de Pressuposts de la Generalitat Valenciana per a 1992 i el Decret Legislatiu de 26 de juny de 1991, del Consell de la Generalitat Valenciana pel qual aprova el text refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la Direcció General de Desenvolupament Agrari perquè adopte les disposicions escaients per al desplegament i l?execució d'aquesta ordre.  
Segona Aquesta ordre entra en vigor l?endemà de la publicació en el Diari Oficial de la Generalitat Valenciana  
Tercera  
En entrar en vigor aquesta ordre quedaran derogades totes les normes d'igual rang o d'inferior en tot allò que s'oposen al què s'estableix en aquesta.  
València, 16 de desembre de 1991.  
El Conseller d'Agricultura i Pesca,   
LLUIS FONT DE MORA I MONTESINOS  
ANNEX I  
Els preus màxims de les unitats d'obra que cal aplicar a l?efecte de determinar el pressupost màxim de les obres que són objecte de subvenció, i a les quals es refereix l'article 4t. d'aquesta ordre, és el que figura en la relació adjunta.  
Mòduls de costs màxims que cal auxiliar en els expedients de millora d'infrastructura agrària de municipis  
Moviment de terres  
m3 Excavació en desmuntatge i transport a terraplè a 30 m. 63 PTA  
m3 Excavació en desmuntatge i transport a terraplè a 50 m. 77 PTA  
m3 Excavació en desmuntatge i transport a terraplè a 100 m. 104 PTA  
m3 Excavació en desmuntatge i transport a terraplè a 250 m. 147 PTA  
m3 Càrrega amb pala mecànica de terres o materials petris sobre vehicle.  
m3 Transport de terra o material petris en camió basculant inclòs el 103 + 18 D  
 retorn de buit. (D= recorregut amb càrrega) PTA  
m3 Excavació manual en rasa en terreny compacte fins als 2 m de  
 profunditat, picat i paleig 2.719 PTA  
m3 Excavació manual en rasa de llocs de pas fins als 2 m. de profunditat,  
 picat i paleig 4.211 PTA  
m3 Excavació mecànica en rasa en terreny compacte per a fonamentacions  
 i obres de fàbrica 365 PTA  
m3 Excavació mecànica en rasa de llocs de pas per a fonamentacions i  
 obres de fàbrica 451 PTA  
m3 Excavació en rasa amb compressor en lloc de pas roca 732 PTA  
m3 Excavació en desmuntatge i transport a terraplè en lloc de pas fins als  
 40 m. 134 PTA  
m3 Excavació en desmuntatge amb escarificació i transport en terreny de  
 roca escarificable fins als 40 m. 247 PTA  
Camins  
m2 Estassada, aclarida i transport de la capa vegetal 15 PTA  
m2 Compactació i reg del pla de fundació al 100% PN. 51 PTA  
ml. Allisada, aplanament del camí i obertura de cunetes en llocs de pas 100 PTA  
m2 Formació de caixa 6 PTA  
m2 Escarificat superficial de terrenys ferms granulars  
ml. Neteja de cunetes per ml. de camí 15 PTA  
m3 Material granular de 2" compactat al 95% PM des de 20 km. 1.400 PTA  
m3 Material granular d'1" compactat al 10007o PM des de 20 km. 1.600 PTA  
m3 Macadam posat en obra des de 20 km. completament acabat 2.036 PTA  
m2 Reg d'imprimació amb 1 kg d'emulsió ECI 45 PTA  
m2 Reg d'afegiment amb 0,5 kg d'emulsió ECR-1 30 PTA  
m2 Simple tractament superficial amb 14 l. de graveta 20/10 i 1,4 kg de  
 betum B 150/200 150 PTA  
m2 Doble tractament superficial, el primer amb 13 l. de graveta 20/10 i  
 1,4 kg. d'emulsió ECR-3 i el segon amb 9 l. de graveta 13/7 i 1 kg  
 d'emulsió ECR-3. 300 PTA  
m2 Triple tractament superficial: el primer amb 12 l. de graveta 20/10 i  
 1,3 kg. d'emulsió ECR-3; el segon amb 9 1. de graveta 13/7 i 1 kg  
 d'emulsió ECR-3 i el tercer amb 7 l. de graveta 6/3 i 0,7 kg d'emulsió  
 ECR-3. 450 PTA  
m2 Aglomerat fred semiobert de 5 cm. de gruix i densitat 2 tm/m3  
 (d= 30 km). 650 PTA  
m2 Aglomerat calent de 5 cm. de gruix i densitat 2 tm/m3 (d= 30 km). 800 PTA  
m2 Segellat amb 6 l. de graveta 5/2 i 0,6 kg d'emulsió ECR-1. 50 PTA  
m2 Paviment de formigó en massa H-150 de 15 cm. de gruix sobre una  
 capa de grava de 15 cm. compactada i p.p. juntes. 1.750 PTA  
m3 Formigó H-150 per a soleres fins i tot p.p. juntes. 10.000 PTA  
ml Revestivement de cunetes amb formigó H-150, de 50 cm. de profunditat,  
 talús interior 273, exterior 1/1, i 10 cm. de gruix amb p.p. de juntes. 2.040 PTA  
Canonades  
m Excavació mecànica en rases en terreny franc. 127 PTA  
m3 Excavació mecànica de rases en llocs de pas. 165 PTA  
m3 Excavació mecànica de rases amb compressor en lloc de pas-roca. 732 PTA  
m3 Terraplè compactat amb canonada, transport, reg i compactació al  
 95% PN 114 PTA  
m3 Tapament de rases i estesa amb terres procedents de l'excavació. 27 PTA  
ml. Canonada de formigó vibropremsat Ø 20 p.p. junta de ciment,  
 muntatge i col·locació 881 PTA  
ml. Canonada de formigó vibropremsat Ø 30 p.p. junta de ciment,  
 muntatge i col·locació 1.080 PTA  
ml. Canonada de formigó vibropremsat Ø 40 p.p. junta de ciment,  
 muntatge i col·locació 1.555 PTA  
ml Canonada de formigó vibropremsat Ø 50 p.p. junta de ciment,  
 muntatge i col·locació. 1.965 PTA  
ml Canonada de formigó vibropremsat Ø 60 p.p. junta de ciment,  
 muntatge i col·locació. 2.561 PTA  
ml Canonada de formigó vibropremsat Ø 70 p.p. junta de ciment,  
 muntatge i col·locació. 3.428 PTA  
ml Canonada de formigó vibropremsat Ø 80 p.p. junta de ciment,  
 muntatge i col·locació. 4.006 PTA  
ml Canonada de formigó vibropremsat Ø 90 p.p. junta de ciment,  
 muntatge i col·locació. 4.737 PTA  
ml Canonada de formigó vibropremsat Ø 100 p.p. junta de ciment,  
 muntatge i col·locació. 5.577 PTA  
ml Canonada de formigó vibropremsat Ø 120 p.p. junta de ciment,  
 muntatge i col·locació. 7.109 PTA  
ml Canonada de formigó vibropremsat Ø 150 p.p. junta de ciment,  
 muntatge i col·locació. 12.271 PTA  
Ferros i formigons  
kg Acer corrugat AEH-400 ferrat i col·locat. 139 PTA  
m2 Malla electrosoldada de 150\*150\*6 mm. col·locada fins i tot les   
 solapes. 414 PTA  
m2 Malla electrosoldada de 150\*150\*8 mm. col·locada fins i tot les  
 solapes. 754 PTA  
m2 Malla electrosoldada de 150\*150\*10 mm. col·locada fins i tot les  
 solapes. 1.994 PTA  
m2 Malla electrosoldada de 150\*300\*6 mm. col·locada fins i tot les  
 solapes. 312 PTA  
m2 Malla electrosoldada de 150\*300\*8 mm. col·locada fins i tot les  
 solapes. 562 PTA  
m2 Malla electrosoldada de 150\*300\*10 mm. col·locada fins i tot les  
 solapes. 869 PTA  
m3 Formigó vibrat H-125 àrid rodat menor de 40 mm. (d= 15 km.) 8.146 PTA  
m3 Formigó vibrat H-125 àrid rodat menor de 20 mm. (d= 15 km.) 8.296 PTA  
m3 Formigó vibrat H-150 àrid rodat menor de 40 mm. (d= 15 km.) 8.496 PTA  
m3 Formigó vibrat H-150 àrid rodat menor de 20 mm. (d= 15 km.) 8.646 PTA  
m3 Formigó vibrat H-175 àrid rodat menor de 40 mm. (d= 15 km.) 8.846 PTA  
m3 Formigó vibrat H-175 àrid rodat menor de 20 mm. (d= 15 km.) 8.996 PTA  
m2 Encofrat metàl·lic i desencofrat en sabates i traves 1.540 PTA  
m2 Encofrat metàl·lic i desencofrat en murs fins a 1,5 m. 1.327 PTA  
m2 Encofrat metàl·lic i desencofrat en murs entre 1,5 i 3 m. 2.117 PTA  
m2 Encofrat metàl·lic i desencofrat en lloses planes. 3.015 PTA  
Altres  
m3 Demolició de llosa de formigó amb compressor, retirada i càrrega  
 d'enderrocs 1.995 PTA  
ml Rastell prefabricat de formigó col·locat. 1.598 PTA  
m2 Fàbrica de bloc buit de formigó e= 20 cm. 1.898 PTA  
m2 Esquerdejada reglejada i remolinada amb morter M-40 (1:6), de ciment  
 i arena de riu 1.185 PTA  
m3 Maçoneria carejada amb morter de ciment 1:5 (distància de la  
 pedra =20 km). 14.060 PTA  
m3 Gabió metàl·lic amb malla de 8 x 10-16 i 1 m. d'alçada, ple, cosit i tibat,  
 posat en l'obra. 6.000 PTA  
Reposició del medi ambient  
Ud Conífera d'1 a 2 sabes en bossa gran. 35 PTA  
Ud Frondosa d'1 a 2 sabes en bossa gran. 25 PTA  
Ud Obertura manual i tapat de forats de 40x40x40 cm. 205 PTA  
Ud Plantada manual de plantes. 37 PTA  
Ud Plantada de xop o semblant a rel profunda (2 a 3 cm. de profunditat)  
 amb mitjans mecànics 416 PTA  
Km Subsolat amb doble passada de 50 cm. de profunditat 20.561 PTA  
Km Aterrassat en contrapendent de 3 m. d'ample en terreny escarificable,  
 subsolat amb 3 piques en la franja on s'ha de plantar, per a pendents  
 compresos entre el 20% i el 50%. 37.054 PTA  
\* El preus de les unitats d'obra que no figuren en aquesta relació seran els que s'apliquen normalment en les obres executades directament per la pròpia Conselleria d'Agricultura i Pesca.  
\* Als municipis declarats d'Agricultura de muntanya, els preus d'aquesta relació s'augmentaran un 15%.  
ANNEX II  
Les sol·licituds s'adreçaran a la Conselleria d'Agricultura i Pesca i es formalitzaran en els impresos establerts per aquesta, d'acord amb el model que figura al present annex. Caldrà aportar també, els documents que s'hi indiquen.  
La documentació es presentarà per triplicat, per a cadascuna de les obres sol·licitades, a les direccions territorials de la Conselleria d'Agricultura i Pesca, d'acord amb el model adjunt:  
Documents imprescindibles per a la tramitació de l?expedient  
- Sol·licitud (segons el model).  
- Certificat de l?entitat financera, pel que fa a la titularitat del c/c. indicat per l'ajuntament en efectuar la transferència de l?import de la subvenció.  
- Certificat de l'acord de sol·licitud, reflectit en l'acta.  
- Certificat de disponibilitat de terrenys.  
- Memòria valorada o projecte.  
- Certificat que l'autor de la memòria valorada o del projecte és funcionari o depèn civilment, laboral o administrativa de l?ens local.  
- Programa d'actuació que garantesca l'execució de l'obra.   
Documents optatius   
- Certificat del conveni amb la Conselleria d'Agricultura i Pesca i l'Institut de Relacions Agràries.   
- Altres.  
Sol·licitud d'ajuda econòmica i tècnica  
(Conformement a l?Ordre de 16 de desembre de 1991 de la Conselleria d'Agricultura i Pesca)  
Sol·licitud d'ajuda econòmica i tècnica  
(Conformement a l'Ordre de 16 de desembre de 1991 de la Conselleria d'Agricultura i Pesca)  
Titular   
[ ] Mancomunitat de municipis   
[ ] Ajuntament   
CIF Domicili   
Província Clau   
Comarca o zona Clau   
Municipi Clau »   
Representat per DNI .   
Domiciliat a   
Com a   
Classe d'actuació: infrastructura agrària a municipis  
Clau Expedient número   
Auxili sol·licitat: SUBVENCIO MAXIMA  
Entitat financera Sucursal Codi   
Número de compte corrent o llibreta   
Sistema d'execució de l'obra   
[ ] Per contracta   
[ ] Per administració directa de l'ens local   
[ ] Certificat de l'acord de sol·licitud, reflectit en acta   
[ ] Certificat de disponibilitat de terrenys   
[ ] Memòria valorada (si el pressupost de l'obra no excedeix de 5.000.000 de pessetes)   
[ ] Projecte (quan el pressupost de l'obra és major de 5.000.000 de pessetes)   
[ ] Certificat que l'autor de la memòria valorada o projecte és funcionari o depèn civilment, laboral o administrativa de l'ens local  
[ ] Certificat del conveni amb la Conselleria d'Agricultura i Pesca i l'Institut de Relacions Agràries  
[ ] Certificat de l'entitat financera pel que fa a la titularitat del c/c indicat per l'entitat peticionària on s'ha d'efectuar la transferència de l'import de la subvenció.  
 Millores que cal Nombre i classe Inversió  
 realitzar d'unitats necessària (PTA)  
   
   
   
Totals  
 , d de 19  
Signa:  
CONSELLERIA D'AGRICULTURA I PESCA


Còpia Permalink ELI